Hairspray er endurgerð á samnefndum söngleik frá árinu 1988 . Tracy Turnblad , sem er unglingsstúlka í yfirþyngd , en með allar réttu hreyfingarnar , er heltekin af Corny Collins þættinum . Á hverjum degi eftir að skóla lýkur þá hlaupa hún og besta vinkona hennar Penny heim , til að horfa á þáttinn og slefa yfir hinum funheita Link Larkin , móður Tracy , Edna , til ... Lesa meira Hairspray er endurgerð á samnefndum söngleik frá árinu 1988 . Tracy Turnblad , sem er unglingsstúlka í yfirþyngd , en með allar réttu hreyfingarnar , er heltekin af Corny Collins þættinum . Á hverjum degi eftir að skóla lýkur þá hlaupa hún og besta vinkona hennar Penny heim , til að horfa á þáttinn og slefa yfir hinum funheita Link Larkin , móður Tracy , Edna , til mikillar armæðu . Með hjálp vinkonu hennar , Seaweed , þá kemst Tracy í þáttinn , hinni illu dansdrottningu Amber Von Tussle og móður hennar Velma , til lítillar gleði . Trancy finnst ekki réttlátt að svörtu krakkarnir megi ekki dansa í þættinum nema einu sinni í mánuði , og með hjálp Seaweed , Link , Penny , Motormouth Maybelle , föður síns og Edna , þá lætur hún til sín taka , án þess að skemma hárgreiðsluna ! ... minna Frábær skemmtun ! Án djóks ... Ég held að það megi þakka Moulin Rouge fyrir að setja söngleiki aftur í tísku eftir langt hlé . Eftir að hún kom út fóru ótal margar aðrar að skjóta upp kollinum snemma á þessari nýju öld , og þær spanna alveg frá Chicago til Phantom of the Opera og Rent svo einhverjar séu nefndar . Það sem hefur hins vegar vantað í hópinn er einmitt svona létt og retró stuðboltamynd sem samanstendur hæfileikaríku fólki , litríkum sviðsmyndum , enn litríkari búningum og meiriháttar jákvæðum anda . Ef ég ætti að nefna sambærilega mynd þá væri það trúlega Grease . Þessi endurbætta útgáfa af Hairspray fittar ekki aðeins þessari lýsingu heldur reynist hún vera einhver skemmtilegasta söngva - og dansmynd sem komið hefur út í áraraðir , ef ekki nokkra áratugi jafnvel ( síðan Grease kom út mundi ég segja ) . Eftir heilt bíómyndasumar sem hefur að megni til boðið upp á háværar , kostnaðarsamar framhaldsmyndir kemur þessi mynd á besta tíma eins og ferskur vindblær og snýr öllu gjörsamlega við . Það verða sennilega ekki allir sammála þessu - því sumir flýja söngleiki eins og það sé smitborin samkynhneigð - en mér fannst myndin alveg æðisleg ! Hún nær hiklaust að verða það sem hún ætlar sér , skemmtanagildið er rafmagnað og hér um bil allir mikilvægu þættirnir eiga gott orð skilið og gera gott enn betra ; Leikararnir , tónlistin , andrúmsloftið , duldi John Waters-húmorinn , orkan , nefnið það ! Ég fann ekki einn dauðann punkt við myndina og voru lögin flestöll eftirminnileg og / eða grípandi . Slíkt finnst mér óhuggulega sjaldséð þegar ég horfi á svona mynd . Oftast eru nokkur lög ( að minnsta kosti !! ) í góðu söngleikjunum ekkert sérstök , eða allavega eitt . Hér tókst mér að fíla þau öll , og þess vegna fannst mér myndin aldrei missa dampinn . Hvert númer geislaði af svo mikilli orku að smápartur af manni sjálfum fékk þá löngun til þess að taka þátt í fjörinu ( og þ.á.m. gera hina siðlausustu hluti við Amöndu Bynes ) , sem mér þykir reyndar hálf furðulegt að segja , þ.e.a.s. þegar ég miða þessa mynd við þá gömlu . Ég viðurkenni að ég hafi oft gaman af John Waters og hans yfirdrifna og vægast sagt sérkennilega ( kannski ógeðfellda líka ) húmor , en almennt séð þykir mér gamla útgáfan ekki vera neitt annað en meðalgóð mynd , burtséð frá lúmsku , tvíræðu bröndurunum og senuþjófinum Divine . Andi þessarar myndar er í raun sá sami en áhorfið gerólíkt ( þótt það séu alveg merki af Waters-fílingnum - oft skemmtilega lúmsk ) . Persónulega - eftir að hafa séð nýju myndina - finnst mér hálf erfitt að sjá fyrir mér þessa sömu sögu án söngatriðanna . Venjulega hefði mér þótt leikstjórinn Adam Shankman ( já , sami maður og færði okkur The Pacifier , Cheaper by the Dozen 2 og hörmungina The Wedding Planner ) vera heldur ólíklegur kostur til að gera svona týpu af mynd , semsagt ekki bara söngvamynd heldur góða mynd , en hann reynist bara vera fullkomið val . Það er heldur ekki slæmur díll að hafa leikstjóra sem semur dansana sjálfur líka , sem einhvern veginn gerir myndina persónulegri og metnaðarfyllri . Svo eru það vissulega leikararnir sem hafa sitt og hvað að segja um gleðina sem er á skjánum . Nikki Blonsky , Amanda Bynes ( grrr ) , Zac Efron ( jebb , úr High School Musical ) , Brittany Snow og Elijah Kelly eru öll vel valin í hlutverk sín og gera meira en gott úr þeim . Já , þá meina ég ÖLL . Líka Efron , sem er furðu skemmtilegur . Eldri hópurinn er síðan alls ekki verri . Christopher Walken , Michelle Pfeiffer , Queen Latifah , James Marsden og Allison Janney eru öll lífleg og eftirminnileg , og John Travolta kemur sér vel fyrir í mögulega súrara gervi heldur en í Battlefield Earth . En þó svo að hann njóti sín í botn fannst mér hann vera veikasti leikarinn á skjánum . Ekki bara gengur honum illa að toppa Divine ( sem stóð sig frábærlega í upprunalegu myndinni ) heldur reynir hann bara fullmikið á sig og nær ekki alveg að búa yfir þeim húmor og sjarma sem hann ætlast til . Þegar uppi er staðið tekst þessari mynd að spreða svo mikilli gleði og ánægju að ég get ekki ímyndað mér að einhverjum gæti leiðst yfir henni , nema tónlistin höfðar ekki til þín eða tónlistaratriði í bíómyndum almennt . En ég hvet þó flesta , eða sennilega alla , til þess að gefa myndinni séns . Þetta er " feel-good " afþreying beint í æð sem hefur í þokkabót mjög jákvæðan og mikilvægan boðskap . Hún er frábær fyrir alla fjölskylduna en virkar einnig á eldri hópa sem fatta hversu prakkaralegur húmorinn er . PS . Reynið síðan að koma auga á sjálfan John Waters , sem fær þarna lítið - en afar viðeigandi - cameo-hlutverk sem flassari . Ok , fyrst þegar ég heyrði um þessa mynd dans og söngvamynd var ég ekki mikið spenntur fyrir henni enn svo vildi til að ég náði inn á fm 957 og fékk tvo miða á myndina þannig ég fór á hana enn bjóst ekki við neinu svo bara var þetta alveg geðveikt fyndin og skemmtileg og það voru flestir farnir að dilla sér með í sætunum og maður hló sig alveg máttlausan á köflum allir leikarar í myndinni fara á kostum og þá séstaklega John Travollta alveg rosalegur í kvennhlutverki ég mæli alveg hiklaust með þessari mynd og þó svo að þú fílir ekki Dans og söngvamyndir þá verðuru að sjá þessa þetta er ekkert venjuleg dans og söngvamynd